O poezie necunoscută a lui Eminescu sau o pastişă a unui autor 

anonim ? 

”Idilă modernă ” 

1. Introducere. Răsfoind colecţia pe anul 1887 a revistei 
” Amicul Familiei ”, atenţia mi-a fost atrasă de o poezie a unui autor 
anonim, purtând titlul ” Idilă modernă” 1 . 

Operele lirice publicate în această revistă poartă semnătura 
autorilor. Numai aceasta face excepţie. De ce oare ? Nu cumva 
creatorul poeziei şi-a dorit anonimatul cu orice preţ, temător de 
imperfecţiunea operei sale, ori poate numele acestuia era indezirabil 
sau editorul a publicat poezia fără a avea asentimentul lui, ori chiar a 
forţat nota, publicând un ”bruillon ”, o variantă poetică nefinisată ? 

O sumedenie de întrebări fără răspuns, deocamdată. 

Iată textul acestei enigmatice poezii: 


1 ” Amicul Familiei”, nr. 2, an XI, din 25 ianuarie 1887, p. 33. ” Amicul Familiei ” apare bilunar, la Gherla, 
(1 aug. 1878 - 1 aug. 1879), apoi la Cluj (1 sept. 1879 - 1 nov. 1890). Red. resp., propr. şi editor Nicolaie Fekete- 
Negruţiu. Revista publică poezii, proză, drame istorice, biografii, traduceri şi ştiri din ţară. Cf: Hangiu 
Ion: Dicţionarul presei literare româneşti : (1790-2000. ). Bucureşti : Editura Institutului Cultural Român, 2004. 

”Ca năluca peste apă 
Trece luntrea 'ncetisor, 

y 7 

Iar în luntre 'n fericire 
Se 'ntâlneste dor cu dor. 

y 

Luna sfântă se ridică 
După zid de mănăstiri, 
Nori albaştri reflecteză 
Mii de mii de străluciri. 


Pulbere cade din stele, 
Armonia a descins 
Pre pământ, căci cerul pare 
De odată ca deschis. 


Si-aşa dulce suflă vântul 
Prin copacii de pre mal, 
Si-asa dulce e viata 

y y 

Legănată din val în val. 


Te iubesc! murmură dânsul, 
Şi-i vorbeşte înfocat 
Despre dorul ce-l munceşte 
Si de-amorul său curat. 

y 


Iar copila-aşa ascultă 
A lui vorbe de amor, 

Cât nu-i poate sta 'npotrivă 
Si .. . adorme . . . 'ncetisor. ” 

y y 

”Idilă modernă ”, (” Amicul Familiei”, nr. 2, an XI, din 25 
ianuarie 1887, p. 33) 

2. Mijloace de analiză suis generis. Din dorinţa de a elucida 
subiectul paternităţii acestei poezii, am purces la efectuarea unei 
analize mai amănunţite a versurilor, cercetare desfăşurată pe trei 
direcţii: 

9 

a) studiu corelaţional. Prin această metodă am realizat o evaluare 
cantitativă a similarităţii acestui eşantion poetic cu textul unor creaţii 
lirice eminesciene, obţinând în final un marker de analogie, care să ne 
permită compararea acestor poezii. Este o analiză care presupune 
existenţa unui izomorfism al eşantioanelor excerptate (aceeaşi limbă, 
acelaşi domeniu literar, aproximativ aceeaşi lungime de text), 
considerate ca alcătuind o mulţime omogenă de lexeme; 

b) studiu lexical şi stilistic al poeziei cu autor necunoscut, comparativ 
cu opera poetică eminesciană. 

c) studiu istorico - literar, care să pună în evidenţă contextul concret 
al tipăririi acestei poezii şi eventualele conexiuni între membrii 
redacţiei sau colaboratorilor revistei ” Amicul Familiei ” si Mihai 

9 9 

Eminescu. 

3. Câteva operaţiuni premergătoare. Pentru început, am 
transcris textul original al poeziei ” Idilă modernă ” în sistemul 
ortografic actual, folosind o regulă de corespondenţă constantă: 
suprimarea literei u final, substituirea literei y cu litera i (în cuvântul 
Idylă), înlocuirea bigramei a cu litera a, precum şi actualizarea 
lexicală a unor arhaisme, precum preste (înlocuit cu peste), ’er 
înlocuit cu iar etc. 

Al doilea pas a constat în alegerea unei poezii etalon din opera 
eminesciană, în cazul de faţă ” Lacul”, şi identificarea ideilor, 

temelor, clişeelor poetice (”toposul”sm inventarul de modele ), pe 
care le-am considerat ca fiind descriptori topologici, ştiind că aceştia 
conferă o amprentă personală operelor analizate. 

Apoi, am extras din fiecare strofa a poeziilor studiate 
C Idilă modernă” şi 'Lacul”) un grup semnificativ de cuvinte sau 
sintagme cheie. 

De exemplu, pentru poezia ” Idilă modernă ” am selectat: nălucă, 
apă, luntre, fericire, se-ntâlneşte dor cu dor (strofa 1); luna sfântă, 
zid de mănăstiri, nori albaştri, mii de mii de străluciri (strofa 2); 
pulbere, stele, armonie, pământ, cer (strofa 3); dulce suflă vântul, 
copacii de pre mal, dulce e viaţa, legănată din val în val (strofa 4); Te 
iubesc! murmură dânsul, vorbeşte înfocat, dorul ce-l munceşte, de- 
amorul său curat (strofa 5), copila-aşa ascultă, a lui vorbe de amor, 
cât nu-i poate sta 'npotrivă, adorme. 'ncetişor (strofa 6). 

Dintre acestea, cele mai multe sunt substantive (lună, zid, 
mănăstiri, nori, pulbere, stele, armonie, pământ, cer, vântul, copacii, 
mal, viaţă, val, dorul, amorul, copila, vorbe, amor) ; aşadar, un 
vocabular relativ banal (suficient pentru a sugera tabloul clasic al unei 
iubiri adolescentine: copilă, noapte, lună, cer, stele, apă, lac, maluri, 
copaci, luntre, vânt). 

Sentimentul predominant este al iubirii (amor, dor) dar şi acela 
al armoniei perfecte a naturii cu starea sufletească a celor doi, 

2 14 substantive la forma de singular, dintre care cuvintele luntre, dor, amor, mii, val se repetă de două ori, şi 
5 substantive la plural. Dintre adverbe, avm doar o singură repetiţie; încetişor 

culminând cu liniştea ce-o cuprinde pe copilă, vrăjită de vorbele 
înfocate ale iubitului ei. 

Aceste cuvinte sau sintagme cheie nefiind semnificative în mod 
special, ne vom apleca atenţia asupra unor sintagme lirice cu 
rezonanţă poetică evidentă (figuri de stil): ( luna sfântă, nori 
albaştri, amor curat, pulbere de stele, se-ntâlneşte dor cu dor, luna 
sfântă se ridică, pulberea cade din stele, cerul pare că-i deschis, dulce 
suflă vântul, ca năluca peste ape, dorul ce-l munceşte, copila ascultă 
a lui vorbe de amor). 

Subliniem în mod special expresia ” se-ntâlneşte dor cu dor”, 
sintagmă pe care o găsim şi în manuscrisele lui Eminescu consemnând 
culegeri de poezii populare 3 : 

” La umbrar de liliac, 

Dragostele ce mai fac ? 

Se sărută până zac... 

Iar în vale la isvor 
Se-ntâlneste dor cu dor, 

9 7 

Se sărută până mor. ” ( mss 2261, 284, 285-variantă) 

Această frumoasă compunere lirică, de sorginte populară, a fost 
culeasă de Eminescu, probabil în timpul peregrinărilor sale de tinereţe 
prin Ardeal sau a provenit din notiţele folclorice ale colegilor şi 
amicilor săi din zona Blajului: Şt. Cacovean, fraţii Gorun, I. Onea, 


3 Publicată în: "Literatură populară. Culegeri şi prelucrări. Ediţie îngrijită şi prefaţă de I.D. Bălan ” [Bucureşti], 
Edit. Tineretului, 1956, 280[— 284] p. (Colecţia Mioriţa). Vezi o variantă a acestei sintagme în Ovidiu Papadima, 
” Poezia populară a înstrăinării şi a dorului”. Bucureşti, 1963, p. 323-345 („Limbă şi literatură” , voi. VII) 
(Extras). Se reproduce poezia populară La fântână sub răzor, Se-ntălneşte dor cu dor , culeasă de M.E. Cf. Mihai 
Eminescu, OPERE VI, p. 161. 

Orga, G. Dragoş, Domşa sau Mărculeţ, care obişnuiau să culeagă 
creaţii populare. 

în continuare, am suprapus matricea termenilor-tezaur din 
poezia ”Idilă modernă ” (cu autor necunoscut) peste matricea similară, 
rezultată din poezia ”Lacul” 4 , pentru a stabili numărul de 
” suprapuneri” ( ”matching ”). 

4. Prime constatări . Prima coincidentă indiscutabilă rezultă din 

? 

existenţa aceleiaşi specii literare, comune ambelor creaţii - idila. 

Astfel, poezia eminesciană ” Lacul” este considerată o idilă 
propriu-zisă. După cum se ştie, idila este o specie a liricii erotice, în 
care autorul prezintă momente existenţiale, trăiri spirituale, cum ar fi 
iubirea, plasându-le într-un cadru natural, feeric. 

Am identificat apoi un total de 7 coincidenţe lexicale evidente 
{lac, apă, maluri, luntre, lună, farmec, vânt) şi un număr de 4 
coincidenţe lexicale estompate : copaci/codri’, nori albaştri/ lac 
albastru ; vântu... lin foşnească/ dulce suflă vântu, deci 11 elemente 
comune. 

5. Asemănări şi diferenţe. Din punctul de vedere al scenariului 
liric, există însă o deosebire esenţială. 

în poezia ”Lacul”, în ciuda speranţei arzătoare a îndrăgostitului 
de a se întâlni cu fiinţa iubită, aceasta rămâne doar o dorinţă 
nerealizată: de aici rezultă aerul trist, pesimist al acestei poezii ( ”Dar 
nu vine Singuratec/În zadar suspin şi sufăr”). 


4 Publicată în ” Convorbiri Literare” la 1 septembrie 1876. 

în schimb, în poezia tipărită în revista "Amicul Familiei ” 
scenariul este unul optimist: cei doi se întâlnesc, fata ascultă vorbele 

de amor, nu se poate opune şi, în final aceasta adoarme: ” Iar 

copila-aşa ascultă / A lui vorbe de amor, /Cât nu-i poate sta 'npotrivă/ 
Si .. . adorme . . . 'ncetisor. ” 

y y 

Din acest punct de vedere, poezia ” Idilă modernă” are mai 
degrabă elemente comune (, similitudini de scenariu ) cu tabloul 
reprodus de Eminescu în Scrisoarea IV 
( am subliniat descriptorii lexicali): 

^Iar în umbra de la maluri se desface-acum la larg 
Luntrea cu-ale ei vintrele spânzurate de catarg 
Şi încet înaintează în lovire de lopeţi, 

Lesănând atâta farmec şi atâtea frumuseţi... 

Luna... luna iese-ntreagă, se înalţ-aşa bălaie 
Şi din ţărm în ţărm durează o cărare de văpaie, 

Ce pe-o repede-nmiire de mici unde o aşterne 
Ea, copila cea de aur, visul negurii eterne; 

Şi cu cât lumina-i dulce tot mai mult se lămureşte, 

Cu-atăt valurile apei, cu-atât ţărmul parcă creşte, 

Codrul pare tot mai mare, parcă vine mai aproape 
Dimpreună cu al lunei disc, stăpân itor de ape . 


Iară tei cu umbra lată şi cu flori pănă-n pământ 
înspre apa -ntunecată lin se scutură de vânt; 

Peste capul blond al fetei zboară florile ş-o plouă... 
Ea se prinde de grumazu-i cu mâinuţele- amândouă 

Şi pe spate-şi lasă capul: - Mă uimeşti dacă nu mântui... 
Ah, ce fioros de dulce de pe buza ta cuvântu-i! ” 


Considerăm că prezenţa unui titlu cu voalată tentă 
ironică/moralizatoare: ” Idilă modernă”, este menit, în opinia noastră, 
să pună această poezie în contrast cu idila eminesciană ” Lacul”, 
publicată cu peste 10 ani înainte, aluziile tematice fiind evidente. 

b. Analiza lexicală şi stilistică. Mai întâi, câteva precizări 
privind statistica lexicului eminescian 5 . Cercetătorii au stabilit că 
Eminescu a folosit exclusiv în opera poetică un număr de aproximativ 
5000 de cuvinte diferite. 


Conform acestor analize statistice, primele 22 de cuvinte cu sens 
plin (fără să includem prepoziţii şi conjuncţii) utilizate de Eminescu în 
opera sa lirică sunt, în ordine, următoarele: a vedea, ochi, lume, a 
putea, a zice, viaţă, umbră, tot, toată, dulce, a părea, a trece, a veni, 
lună, mână, a face, noapte, alb, mare, negru, suflet, vis. 

în poezia ” Idilă modernă ” întâlnim următoarele 5 cuvinte din 
lista de mai sus: {viaţă, dulce, a părea, a trece şi lună). Aceasta 
înseamnă că textul cu autor anonim utilizează aproximativ un sfert 
dintre cele mai frecvente cuvinte din vocabularul de poet al lui 
Eminescu. 


Vom analiza în continuare câteva expresii poetice semnificative, 
prezente în poezia nesemnată: l.”năluca peste apă” (’ 'Idilă 

5 T. Vianu, ” Dicţionarul limbii poetice a iui Eminescu”, Editura Academiei, Bucureşti, 1968 ; Luiza Seche, 
"Lexicul artistic eminescian în lumină statistică”, Editura Academiei, Bucureşti, 1974; „Dicţionarul limbajului 
poetic eminescian. Concordanţele poeziilor antume” (voi. I şi II), Editura „Axa”, Botoşani, 2002, coordonator 
Dumitru Irimia; , Dicţionarul limbajului poetic eminescian. Concordanţele poeziilor postume” ( voi. I, II, III şi 
IV), Editura Universităţii „Al. I. Cuza”, Iaşi, 2006, coordonator Dumitru Irimia; Viorica S. Constantinescu, 
„Dicţionarul de cultură poetică. Eminescu ”, Editura „Universitas XXI”, Iaşi, 2010. 

modernă la Eminescu întâlnim sintagma ” Alături, neivit pe strună,/ 
precum năluca legănată după duh/ din dorul peste ape ” ( Scrisoarea 
I), ” străvezii năluci ” ( Gemenii ); 2. ”trece luntrea ncetişor” (’ ” Idilă 
modernă ”; la Eminescu ”într-o luntre - lemn de cedru - ce trecea 
uşor pe valuri ” {Memento Mori), ” mergi, tu, luntre a vieţii mele, pe- 
a visării lucii valuri^ ( Memento Mori), ” iar pescarul trece-n luntre/ 
şi în ape vecinie cată” {în fereastra despre mare); 3. ”luna sfântă se 
ridică ” {” Idilă modernă ”; la Eminescu avem "luna pe cer trece aşa 
sfântă şi clară ” ( Sara pe deal); 4. " pulbere cade din stele ” {/Idilă 
modernă ; la Eminescu întâlnim pulbere de diamante cade fină ca o 
bură ” {Scrisoarea III) sau ” pulberea (care) se joacă în imperiul unei 
raze" {Scrisoarea I), ori ” ....încărcată de o pulbere argintoasă ” 

( Scrisoarea IV). 

După cum se observă, imaginile şi expresiile poetice sunt 
comune ambelor creaţii, trădând anumite stereotipii caracteristice 
imaginaţiei şi limbajului poetic eminescian. 

c. Studiu istorico- literar 

Presupunând că poezia ar putea fi o creaţie eminesciană (lipsa 
semnăturii nu este un argument absolut; nici articolele din ” Timpul” 
nu poartă semnătura sa), cum se explică prezenţa acesteia în revista 
tipărită la Cluj ? 

Ce legătură ar putea fi între Eminescu şi oamenii de cultură din 
această parte a ţării ? 

/V 

In vremea tinereţii, Eminescu a călătorit spre Blaj, unde i-a 
cunoscut, printre alţii, pe fraţii Bran, studenţi la Seminarul greco- 

catolic din Gherla. în acest oraş s-a tipărit pentru prima oară ” Amicul 
Familiei” 6 , editată de Nicolae Fekete-Negraţiu, revistă care, alături de 
o sora mai mică a acesteia, ” Cărţile săteanului român ’’’ 1 , avându-1 ca 
redactor pe Ion Pop-Reteganul, au contribuit la cunoaşterea poetului 
Eminescu şi la răspândirea operei sale în spaţiul transilvan. 

Printre colaboratorii acestor publicaţii se aflau condee din 
partea Sălajului, remarcându-se îndeosebi clericul Antoniu Băliban, 
cel care a realizat o primă ”, schiţă biografică ” a lui Eminescu, 
publicată în ’ Amicul Familiei” (nr.12/1890) 8 . 

O altă conexiune între Eminescu si revista ” Amicul Familiei” ar 

5 

fi putut-o realiza doi dintre cei mai buni prieteni ai lui Eminescu, şi 
anume Scipione Ioniţă Bădescu (1847 - 1904), respectiv Miron 
Pompiliu. 

Scipione Ioniţă Bădescu 9 , originar din părţile Sălajului, student la 
Bucureşti (cunoscându-1 pe Eminescu la cercul ”OrientuF, condus de 
Gr. Grandea -1869) şi Iaşi (unde a fost coleg cu Miron Pompiliu, un 
alt ardelean), membru al Societăţii ” Junimea ”, colaborator la revista 
” Convorbiri Literare”. Cu Eminescu chiar a fost coleg de redacţie, 
mai întâi la ” Curierul de lassF („ Curierul publicaţiilor oficiale a 
Curţii apelative din Iaşi”), dar şi la ”Timpul”. 

Scipione Ioniţă Bădescu a colaborat asiduu la ziare precum 
” Albina, ” Albina Carpaţilor” (Sibiu), ” Amicul Familiei” (Gherla, 

6 Ornicul Familiei” a publicat în luna noiembrie 1881 creaţia lui Eminescu, o adaptare a poeziei ,, Mănuşa ” de 
Schiller. Mai târziu, poetul C. Morariu publică şi el în .Amicul familiei” an. X, nr. 1, 1-13 ianuarie 1886, p. 8-9 
o traducere a aceleiaşi poezii a lui Schiler. 

7 încă din anul 1876, revista aceasta a reprodus după „Familia ” poezia ,, Ce-ţi doresc eu ţie 

8 Mircea Popa, ” Eminescu în Sălaj ”, în ”Caiete Silvane”, februarie, 2012. 

9 N. Iosub, ” Scipione Ioniţă Bădescu, prietenul lui Eminescu” , în ”LuceafăruF , 5 oct. 2014. 

Cluj), ” Concordia ”, ” Federaţiunea ” (Budapesta), la ” Foaia 

Societăţii pentru Literatură şi Cultura Română în Bucovina ” şi 
la ” Gasul” (Bucureşti). A fondat gazetele „ Curierul Botoşanilor ” şi 
„ Curierul român” (la Botoşani). 

în ultima perioadă din viaţa lui Eminescu, I.S. Bădescu l-a înâlnit 
frecvent pe poet, aflat în cursul anilor 1887-1888 la Botoşani, atrăgând 
prin presă atenţia asupra situaţiei acestuia, contribuind la acţiunile 
umanitare vizând îmbunătăţirea stării de sănătate a lui Eminescu 10 . 

9 

Miron Pompiliu, prieten devotat al lui Eminescu 11 , a debutat ca 
şi acesta în paginile revistei ” Familia”, au locuit împreună, o bună 
perioadă de timp, la Iaşi, şi a avut ca şi bunul său prieten un sfârşit 
tragic. 

La finele primei săptămâni a lunii aprilie 1887, înainte de 
externarea lui Eminescu din bolnita de la Mănăstirea Neamţ, Miron 
Pompiliu, împreună cu I. Creangă, se duc să-l salute pe Eminescu, pe 
peronul gării din Paşcani, insistând ca acesta să vină să locuiască la 
Iaşi. în zadar, acesta se hotărăşte să stea la Botoşani. 

Prezenţa lui Eminescu în stare de recluziune la ospiciul de la 
M-rea Neamţ, din prima decadă a lunii noiembrie 1886 până în 
primăvara anului 1887, ar justifica oarecum reticenţa redacţiei revistei 
de a preciza numele autorului. 

Eminescu însă dorea să publice în reviste literare. De aceea, la 1 
februarie 1887 solicita cu insistentă lui Socec si Teclu să îi trimită de 

9 9 


10 în „Curierul Român ” au apărut o serie de liste de subscripţie. 

11 Ionel Novac, ” Miron Pompiliu, prietenul bihorean al lui Mihai Eminescu ” , în revista ” Luceafărul ”, 1 mai 


2014 . 

la Bucureşti revista ”Convorbri Literare Mai adăugăm că, încă din 
ianuarie 1887, Eminescu începuse să scrie versuri, unele fiind trimise 
chiar pe adresa revistei ” Convorbiri Literare ”. De ce nu am putea 
presupune că poezia ”Idilă modernă ”, apărută în a doua decadă a lunii 
ianuarie 1887 în paginile revistei ” Amicul Familiei” face parte din 
această categorie de creaţii inedite ? 

Sintagma ”Luna sfântă se ridică/după zid de mănăstiri” este 
încă un indiciu care ar putea să conducă la localizarea M-rii Neamţ ca 
loc unde a fost creată această poezie. 

6. Concluzii 

Din enumerarea argumentelor precizate mai sus se desprind două 
ipoteze: 

Ca primă ipoteză putem să considerăm poezia de mai sus ca 
fiind o pastişă 12 , imitând stilul liric eminescian, având autor anonim. 

Totuşi, publicaţia ” Amicul FamilieF era o revistă serioasă, după 
cum îi spune şi numele, un ”ziar beletristic şi enciclopedic literar ”, iar 
nu o revistă cu caracter umoristic. Aici au fost publicate romane, 
nuvele şi poezii originale dar şi traduceri din literatura universală. 

în al doilea rând, redacţia ziarului ” Amicul FamilieF nutrea un 
adevărat cult pentru Eminescu, urmărea îndeaproape viaţa şi opera 
acestuia, şi nu credem că îşi putea permite să bagatelizeze opera 
poetului, aflat chiar în acel moment (începutul anului 1887) într-un 
azil. 

12 Conform definiţiei de dicţionar, pastişa este o ” creaţie artistică, în special literară, în care se imită tematica, 
stilul şi maniera unui autor (cu renume) 

Putem să punem în continuare următoarea întrebare: Ce l-ar fi 

putut determina pe Eminescu să publice în luna ianuarie 1887 în 

/\ 

revista ” Amicul Familiei ” şi nu în ” Convorbiri Literare ” ? In primul 
rând, această revistă a fost fondată de N. Fekete-Negruţiu, ajutat de 
Gr. Silaşi, după modelul revistei lui Iosif Vulcan, ”Familia ”, 
conceptul fiind preluat şi de revista ” Transilvania”, dar mai ales de 
” Cărţile săteanului român”, a aceluiaşi N: Fekete-Negruţiu, care îşi 
propuneau să facă cunoscute în Transilvania operele unor autori 
consacraţi, cum ar fi Alecsandri, Bolintineanu, Eminescu. 

Cofondatorul ”Amicului Familiei ”, Gr. Silaşi, fusese coleg la 
Viena cu Eminescu, alături de o bună parte dintre colaboratorii 
revistei: A. P. Alexi, Aurel Muresianu, s.a. 

în paginile acestei reviste apăreau nume consacrate, precum 
acela al lui V. Alecsandri ' (” Legenda sfinţirei bisericii de la Curtea 
de Argeş”, în ” Amicul Familiei”, nr.4, an XI, din 15 febr.1887, p.5 1 - 
54. ), Petre Dulfu, Ioan Pop - Reteganul, B. P. Haşdeu, S. FI. Marian 


s.a. 

? 

Un amănunt important: ca şi revista ” Familia ”, această revistă 
a fost ”una dintre primele publicaţii româneşti care plătea drepturi de 
autor 14 ”, încât nu este de mirare ca, în acelaşi an 1887, Eminescu să 
fie ajutat material, prin publicarea unei poezii inedite, chiar mai puţin 
realizate din punct de vedere artistic, ca un semn de solidaritate cu 
soarta tristă a poetului. 


De altfel, încă în primul număr al revistei ” Amicul Familiei”, din 13 august 1878, numele poetului V. 
Alecsandri este prezent cu ” Cântecul gintei latine”. 

14 Ecaterina Ţarălungă, ” Dicţionar de literatură română”, 2007, p. 13 

Analizând scrisul poeţilor care au publicat opere lirice în 
” Amicul Familiei”, în perioada 1880-1887 (C. Morariu, G. Simu, 
Paulina C.Z. Rovinaru, Traian H. Pop, V. Budescu etc) observăm că 
poezia acestora este complet diferită de stilul lui Eminescu. De altfel, 
eminescianismul, ca model poetic, începe să se manifeste cu precădere 
abia după moartea acestuia, epigonii săi fiind uşor de recunoscut. 

în plus, ” Idilă modernă ” se aseamănă, în mod formal, cu 
poeziile scrise de Eminescu după anul 1883: ”La Steaua...”, 
”Kamadeva, ”Stelele-n cer”, ”De ce nu-mi vii”. Versuri scurte, fără 
amploarea şi profunzimea poeziilor anterioare: ” Orice noroc/ Şi- 
întinde-aripile/ Gonit de clipele / Stării pe loc”. ( ”Stelele-n cer”). 

Ambele ipoteze evocate mai sus (poezie cu paternitate 
eminesciană sau imitaţie poetică, având autor anonim) rămân deschise 
discuţiei specialiştilor, existând suficiente argumente şi intr-un sens şi 
în altul. 

Dan Toma Dulciu 
22.07.2016 

